
PRAVILNIK BR. __ /2026 ZA DOPUNU I IZMENU PRAVILNIKA BR. 08/2023
O USLOVIMA, KRITERIJUMIMA I POSTUPCIMA ZA DODELU SUBVENCIJA I GRANTOVA
























Septembar, Mitrovica
SKUPŠTINA OPŠTINE JUŽNA MITROVICA
Br. _____________________, datum _______________ 
Mitrovica

Na osnovu člana 12, stava 2, tačke (c) Zakona Br. 03/L-040 o Lokalnoj Samoupravi („Službeni Glasnik Republike Kosovo / Priština: Godina III / br. 28 / 04. jun 2008. godine“), člana 53 Zakona br. 03/L-048 o Upravljanju Javnim Finansijama i Odgovornostima („Službeni Glasnik Republike Kosovo / Priština: Godina III / br. 27 / 03. jun 2008. godine“), kao i zakona o njegovim izmenama i dopunama, člana 36 Finansijskog Pravila br. 01/2013 – MF – Trošenje javnog novca, kao i člana 13, stava 1.3 Statuta Opštine Južna Mitrovica br. 02-060/01-0056607/20-4, od 24.09.2020. godine, Skupština Opštine Južna Mitrovica, na sednici održanoj dana ___.___.2026. godine, donosi sledeći:







PRAVILNIK BR. __ /2026 ZA DOPUNU I IZMENU PRAVILNIKA BR. 08/2023
O USLOVIMA, KRITERIJUMIMA I POSTUPCIMA ZA DODELU SUBVENCIJA I GRANTOVA


Član 1
Ovaj Pravilnik ima za cilj dopunu i izmenu Pravilnika Br. 08/2023 o Uslovima, Kriterijumima i Postupcima za Dodelu Subvencija i Grantova, Br. 02-060/01-0039654-3/23, od 31.05.2023. godine.

Član 2
Član 2, stav 1.4, briše se i preformuliše na sledeći način: 

1.4. Grant – smatra se pomoć koju dodeljuje Opština, u vidu prenosa finansijskih sredstava fizičkom ili pravnom licu za realizaciju projekta, koja je uslovljena ispunjavanjem unapred utvrđenih uslova iz Ugovora, kao i obavezom da se ta sredstva koriste za aktivnosti za koje je korisnik izabran.
Član 3
 Član 4 stav 2 briše se u potpunosti.  

Član 4
Član 13, stav 1.1, briše se i preformuliše na sledeći način :

1.1. nije podneta žalba u skladu sa članom 12. stavom 1 .

Član 5
Član 18, stav 1, briše se i preformuliše na sledeći način :

1. Predsednik Opštine, na zahtev rukovodioca Opštinske Kancelarije za Zajednice i Povratak, imenuje Komisiju koja razmatra podnete zahteve fizičkih lica koja se nalaze u teškom ekonomskom i finansijskom položaju, a koja pripadaju redovima manjinskih zajednica ili su lica vraćena iz inostranstva, a koja podnose zahtev za subvencionisanje u okviru ove Kancelarije.

Član 18, stav 2, briše se i preformuliše na sledeći način :

2. Opštinska Kancelarija za Zajednice i Povratak dodeljuje finansijsku pomoć – subvencije i transfere iz svog budžeta, uključujući, ali ne ograničavajući se na, sledeće slučajeve: 
2.1. Lica iz redova manjinskih zajednica koja se nalaze u teškom ekonomskom i finansijskom položaju, u cilju nabavke osnovnih prehrambenih i higijenskih potrepština;
2.2. Raseljena lica koja nisu obuhvaćena programima pomoći Ministarstva, kao i lica kojima je istekao period korišćenja pomoći iz programa Ministarstva, a koja se nalaze u teškom ekonomskom i finansijskom položaju.

Član 18, stav 3, briše se i preformuliše na sledeći način :

3.  Opštinska Kancelarija za Zajednice i Povratak vrši dodelu subvencija i transfera, uključujući, ali ne ograničavajući se na dokumentaciju kako sledi :
3.1. Zahtev stranke;
3.2. Važeći identifikacioni dokument Republike Kosovo;
3.3. Dokaz o ekonomskom i porodičnom stanju;
3.4. Dokument kojim se dokazuje da je lice vraćeno iz inostranstva; 
3.5. Potvrda banke sa brojem bankovnog računa na ime korisnika ili člana njegove porodice;
3.6. Dokaz iz matične evidencije kojim se potvrđuje porodična veza.

Član 18, nakon stava 3, dodaje se novi stav koji se označava brojem 4, i to kako sledi: 
4. Zahtevi koji nisu kompletirani, odnosno u slučaju nedostatka dokumentacije, biće odbijeni od strane rukovodioca Opštinske Kancelarije za Zajednice i Povratak, nakon prijema preporuke Komisije.  

Član 6
Član 19, nakon stava 2.9, dodaje se novi stav koji se označava brojem 2.10, i to kako sledi: 

2.10. Učenici iz udaljenih planinskih područja, prevoz u slučaju prestanka rada škola. 

Član 7
Nakon člana 23. dodaje se novi član koji se označava brojem 23A, i to kako sledi :

Član 23A
Kriterijumi, uslovi i dokumentacija za ostvarivanje prava na subvencije i transfere za plaćanje prevoza učenika iz udaljenih planinskih područja u slučaju prestanka rada Osnovnih škola (OŠ) i Nižih Srednjih Škola (NSŠ) u okviru obaveznog obrazovanja  

1. Kriterijumi, uslovi i dokumentacija koju je potrebno kompletirati kako bi se ostvarilo pravo na subvencije i transfere za plaćanje prevoza učenika iz udaljenih planinskih područja u slučaju prestanka rada škola, uključuju, ali nisu ograničeni na:

1.1.  Zahtev stranke;
1.2. Važeći identifikacioni dokument Republike Kosovo;
1.3. Izvod iz matične knjige rođenih deteta;
1.4. Dokaz iz matične evidencije kojim se potvrđuje porodična veza;
1.5. Dokaz iz matične evidencije kojim se potvrđuje prebivalište;
1.6. Potvrda nove škole u kojoj učenik pohađa nastavu;
1.7. Izveštaj nove škole o pohađanju nastave; 
1.8. Potvrda banke sa brojem bankovnog računa na ime korisnika ili člana njegove porodice;
2. Zahtevi koji nisu kompletirani, odnosno u slučaju nedostatka dokumentacije, biće odbijeni od strane direktora Uprave, nakon prijema preporuke Komisije.


Član 8
Član 25, stav 3.6, briše se u celosti.  

Član 9
Član 26, stav 3.5, briše se u celosti.  
Član 10
Član 27, nakon stava 7, dodaje se novi stav koji se označava brojem 8, i to kako sledi: 

8. Ograničenja predviđena u stavu 2. člana 3. neće se primenjivati na ovaj član. 

Član 11
Član 28, stav 3.6, briše se u celosti.  

Član 28, nakon stava 4, dodaje se novi stav koji se označava brojem 5, i to kako sledi: 

5. Fizička i pravna lica mogu ostvariti subvencije, transfere i grantove prema ovom članu u maksimalnom iznosu do 1.000,00 € (hiljadu evra).

Član 12
Član 31, stav 2, briše se i preformuliše na sledeći način: 

2. Opština može dodeljivati subvencije, transfere i grantove u vidu finansijskih sredstava za poljoprivredu i ruralni razvoj, na zahtev stranke ili putem Javnog poziva, uključujući, ali ne ograničavajući se na:

2.1. Podrška za organizovanje sajmova;
2.2. Podrška projektima sa sufinansiranjem;
2.3. Podrška projektima za razvoj i ruralni turizam;
2.4. Podrška projektima za poljoprivrednu mehanizaciju;
2.5. Podrška projektima za podizanje plastenika;
2.6. Podrška projektima za podizanje voćnjaka;
2.7. Podrška projektima u oblasti ratarstva i povrtarstva;
2.8. Podrška projektima u oblasti stočarstva i pčelarstva;
2.9. Podrška projektima u oblasti lekovitog bilja;
2.10. Slučajevi elementarnih nepogoda koje pogađaju poljoprivrednike;
2.11. Direktna plaćanja za površine zasejane žitaricama;
2.12. Direktna plaćanja za muzne krave;
2.13. Direktna plaćanja za muzne ovce i koze;
2.14. Direktna plaćanja za pčele;
2.15. Direktna plaćanja za mleko/litar.


Član 31, stav 4, briše se i preformuliše na sledeći način:

4. Prilikom dodele subvencija, transfera i grantova u vidu finansijskih sredstava za poljoprivredu i ruralni razvoj, uključujući, ali ne ograničavajući se na: podršku projektima poljoprivredne mehanizacije, projektima za podizanje plastenika, projektima za podizanje voćnjaka, projektima u oblasti ratarstva i povrtarstva, projektima u oblasti stočarstva i pčelarstva, projektima u oblasti lekovitog bilja, direktnim plaćanjima i drugim sličnim oblastima, Uprava je dužna da, nakon odobrenja Predsednika Opštine za objavljivanje Javnog poziva, sprovede postupke dodele subvencija, transfera i grantova na osnovu Javnog poziva Opštine. 

Član 31, stav 5, briše se i preformuliše na sledeći način:

5. U Javnom pozivu moraju jasno biti utvrđene oblasti podrške, kriterijumi i potrebna dokumentacija za podnošenje prijave. Ako iznos subvencije, transfera i granta koji dodeljuje Opština prelazi maksimalni iznos podrške naveden u Javnom pozivu, preostalu razliku pokriva sam korisnik – poljoprivrednik.
Poljoprivrednici korisnici, nakon potpisivanja Sporazuma, dužni su da investiciju prethodno realizuju sopstvenim finansijskim sredstvima. Nakon potpunog završetka postupka nabavke, a u cilju izvršenja finansijskih sredstava od strane Opštine, poljoprivrednici su dužni da dostave dokumentaciju kojom dokazuju realizaciju investicije, sa izuzetkom direktnih plaćanja.

Član 13
Član 32, stav 1, briše se i preformuliše na sledeći način:

1. Uslovi, opšti kriterijumi i dokumentacija za ostvarivanje prava na subvencije, transfere i grantove, na osnovu kriterijuma iz Javnog poziva, uključuju, ali nisu ograničeni na sledeću dokumentaciju:

Član 32, stav 1.7, briše se u celosti.  

Član 14
Nakon člana 32, dodaje se novi član koji se označava brojem 32A, i to kako sledi:

Član 32A
Specifični Kriterijumi i sistem bodovanja prilikom ocenjivanja prijava 

1. Prilikom dodele subvencija, transfera i grantova u vidu finansijskih sredstava za poljoprivredu i ruralni razvoj, sa izuzetkom direktnih plaćanja, u slučaju jednakih uslova ocenjivanja, Opština primenjuje specifične kriterijume za ocenjivanje putem bodovanja, prema tabeli u nastavku (Tabela br. 1).
2. Bodovanje za specifični kriterijum „Veličina gazdinstva“ zasnivaće se isključivo na podkriterijumu koji u potpunosti odgovara oblasti podrške iz Javnog poziva, dok se ostali podkriterijumi neće uzimati u obzir.

Tabela 1: Specifični Kriterijumi i sistem bodovanja za ocenjivanje prijava 

	
	
	Specifični Kriterijumi	                                                  Opis
Ocenjivanje
	Bodova

	


1.
	


Veličina i Struktura Poljoprivrednog Gazdinstva 
	1.1
	≥ 1 ha poljoprivrednog zemljišta sa žitaricama/povrćem 
	55

	
	
	
	< 1 ha poljoprivrednog zemljišta sa žitaricama/povrćem 
	50

	
	
	1.2
	≥ 5 muznih krava/teleta ili 30 ovaca ili 20 koza
(u porodičnom poljoprivrednom gazdinstvu na ime podnosioca prijave)
	55

	
	
	
	< 5 muznih krava/teleta ili 30 ovaca ili 20 koza
(u porodičnom poljoprivrednom gazdinstvu na ime podnosioca prijave)
	50

	
	
	1.3
	    ≥ 30 košnica (pčelinjih društava, u porodičnom poljoprivrednom gazdinstvu na ime podnosioca prijave) 
	55

	
	
	
	  < 30 košnica (pčelinjih društava, u porodičnom poljoprivrednom gazdinstvu na ime podnosioca prijave) 
	50

	
	
	1.4
	≥ 100 kokošaka ili pataka (u porodičnom poljoprivrednom gazdinstvu na ime podnosioca prijave) 
	55

	
	
	
	  < 100 kokošaka ili pataka (u porodičnom poljoprivrednom gazdinstvu na ime podnosioca prijave) 
	50

	
	
	1.5
			       ≥ 0.50  ha voćnjaka
	    55

	
	
	
	> 50 ha  voćnjaka
	50

	
	
	1.6
	≥  0.05 ha plastenika
	55

	
	
	
	<  0.05 ha  plastenik
	50

	 2.
	Mesto investicije 
	
	Realizacija investicije u planinskim područjima 
	5

	
3.
	
Poljoprivrednik po polu
	
	a) Žena kao fizičko lice
(vlasnica poljoprivrednog gazdinstva u kojem se obavlja delatnost, što se dokazuje NIF-om);
b) Žena kao pravno lice
(vlasnica preduzeća).
	      5

	
4.
	Istorija prethodnog korišćenja subvencija 
	
	Podnosilac prijave koji nije ostvario grant od Opštine Južna Mitrovica ili od drugih donatora tokom poslednje dve godine (izuzimaju se direktna plaćanja). 
	10

	5.
	Starost podnosioca prijave 
	
	Novi podnosilac prijave (u trenutku podnošenja prijave ima 40 godina ili manje). 
	5

	6.
	Stručna školska sprema 
	
	Podnosilac prijave sa diplomom srednje poljoprivredne škole ili Poljoprivrednog fakulteta 
	5

	
7.
	
Vlasništvo nad zemljištem 
	
	Posedovanje lista nepokretnosti za poljoprivredno zemljište na ime podnosioca prijave 
	5

	
	
	
	 Poseduje poljoprivredno zemljište koje koristi na osnovu overenog ugovora sa rokom dužim od deset (10) godina  
	5

	8.
	Iskustvo i obuke 
	
	Posedovanje diplome ili sertifikata o obuci iz oblasti poljoprivrede 
	3

	9.
	Podnosioci prijava / poljoprivrednici 
	
	Lica sa posebnim potrebama i lica sa posebnim statusom 
	2

	
	
	 Svega
	100




Član 15
Član 33, stav 1.4, briše se u celosti.  

Član 16
Član 34, stav 1.4, briše se u celosti.  

Član 34, stav 2, briše se i preformuliše na sledeći način:

2. Dodela subvencija i transfera za direktna plaćanja za subvencionisanje površina zasejanih žitaricama vrši se na osnovu Javnog poziva, kojim se utvrđuju kriterijumi i potrebna dokumentacija za podnošenje prijave, kao i iznos finansijske podrške, koji može biti do 150,00 €/ha (sto pedeset evra po hektaru).

Član 17
Član 35, stav 1.8, briše se u celosti.  

Član 35, stav 2, briše se i preformuliše na sledeći način:

2. Dodela subvencija i transfera za direktna plaćanja za mleko/litar vrši se na osnovu Javnog poziva, kojim se utvrđuju kriterijumi i potrebna dokumentacija za podnošenje prijave, kao i iznos finansijske podrške, koji može biti do 0,10 €/litar (deset centi po litru).  

Član 18
Član 36, stav 1.5, briše se u celosti.  

Član 36, stav 2, briše se i preformuliše na sledeći način:

2. Dodela subvencija i transfera za direktna plaćanja po grlu muznih krava, ovaca i koza vrši se na osnovu Javnog poziva, kojim se utvrđuju kriterijumi i potrebna dokumentacija za podnošenje prijave, kao i iznos finansijske podrške, koji može biti do 50,00 €/grlu goveda (pedeset evra po grlu – muzna krava), kao i do 20,00 €/grlu sitne stoke (dvadeset evra po grlu – muzna ovca i koza).              

Član 19
Član 37, stav 1.6, briše se u celosti.  

Član 37, stav 2, briše se i preformuliše na sledeći način:

2. Dodela subvencija i transfera za direktna plaćanja po pčelinjem društvu vrši se na osnovu Javnog poziva, kojim se utvrđuju kriterijumi i potrebna dokumentacija za podnošenje prijave, kao i iznos finansijske podrške, koji može biti do 20,00 €/pčelinjem društvu (dvadeset evra po pčelinjem društvu).           

Član 20
Član 38, stav 3.1, briše se i preformuliše na sledeći način:

3.1. Novodijagnostikovane maligne bolesti (karcinom), kao i njihovo lečenje tokom prve 1–2 godine lečenja;

Član 38, stav 3.2, briše se i preformuliše na sledeći način:

3.2. Deca sa fizičkim zastojem i psihičkim problemima;

Član 38, stav 3.3, briše se i preformuliše na sledeći način:

3.3. Teški akutni zdravstveni slučajevi i teške povrede nastale usled nesreća.

Član 38, stav 4.3, briše se i preformuliše na sledeći način:

4.3. Broj članova porodice;

Član 21
Član 39, stav 1.5, briše se u celosti.  

Član 22
Član 40, nakon stava 4, dodaje se novi stav koji se označava brojem 5, i to kako sledi: 

5. Uprava za Socijalnu Zaštitu, u zavisnosti od raspoloživih finansijskih mogućnosti, može zatražiti od Skupštine Opštine, preko Predsednika Opštine, izdvajanje finansijskih sredstava kao jednokratnu pomoć za socijalne slučajeve/porodice Opštine Južna Mitrovica.   

Član 23
Ovaj Pravilnik se objavljuje 30 (trideset) dana nakon registracije u Kancelariji za Protokol nadležnog Ministarstva za lokalnu samoupravu i stupa na snagu 7 (sedam) dana nakon objavljivanja na službenim jezicima na veb stranici Opštine Južna Mitrovica .    


                                                                                                            Predsedavajući Skupštine

		                                                                                    ______________________
                                                                                                             g. Safet KAMBERI 

